**RADVILIŠKIO R. ŠIAULĖNŲ MARCELINO ŠIKŠNIO GIMNAZIJA**

(švietimo įstaigos pavadinimas)

**VYTAUTAS JARAŠIŪNAS**

(švietimo įstaigos vadovo vardas ir pavardė)

**METŲ VEIKLOS ATASKAITA**

2023-01-20 Nr. (1.10) 6

(data)

Šiaulėnai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Gimnazijos strateginiame plane 2022-2025 m. yra numatyti trys strateginiai prioritetai ir tikslai: 1. Mokinių asmeninės brandos, individualias galimybes atitinkančių ugdymosi pasiekimų ir nuolatinės ugdymo(si) pažangos siekimas. 2. Saugios ir ugdymo(si) poreikius atliepiančios gimnazijos aplinkos kūrimas. 3. Pilietiškos, kūrybiškos, sveikai ir saugiai gyvenančios bendruomenės kūrimas. Gimnazijos veiklos plane 2022 m. buvo numatyti šie veiklos tikslai: 1. Ugdymosi pasiekimų gerinimas teikiant kryptingą mokymosi pagalbą atsižvelgiant į individualius mokinio poreikius. 2. Gimnazijos bendruomenės narių santykių bei vertybinių nuostatų ugdymas grindžiant juos pagarba ir tolerancija.  2022 metai buvo projekto „Kokybės krepšelis“ įgyvendinimo pabaigos metai. Mokyklos veiklos tobulinimo planui įgyvendinti 2 metų laikotarpiui skirta ir panaudota 61031,75 euro. Įgyvendinant projektą iš 13 kiekybinių rodiklių pasiekti visi. Iš 9 kokybinių rodiklių 7 rodikliai pasiekti ir 2 rodikliai nepasiekti visa apimtimi. Vertinant veiklos sričių rodiklius matyti, kad projekto vykdymo metu pagerėjo rodiklis „Ugdymo(si) organizavimas“ pagerėjo nuo 2 iki 3 balų ir rodiklis „Nuolatinis profesinis tobulėjimas“ pagerėjo nuo 3 iki 4 balų. Kitų veiklos sričių rodiklių vertinimas išliko nepakitęs. Išryškėjo šios projekto sėkmės: veiksminga mokytojo padėjėjo pagalba mokymosi sunkumų turintiems mokiniams ir interaktyvaus ekrano panaudojimas specialiojo pedagogo kabinete dirbant su specialiųjų poreikių mokiniais. Taip pat išryškėjo ir problemos: pandemija ir nuotolinis mokymas buvo pagrindiniai trukdžiai dėl kurių abiturientai ir dešimtokai negalėjo tinkamai pasiruošti brandos egzaminams ar PUPP. Dėl šios priežasties ir liko pilnai nepasiekti 2 kokybiniai rodikliai. Baigiant Kokybės krepšelio veiklą buvo paruošta gimnazijos veiklos kokybės įsivertinimo ataskaita ir gimnazijos veiklos tobulinimo ataskaita. Pirmasis uždavinys buvo stiprinti individualią mokymosi pagalbą mokiniams. Įgyvendinant šį uždavinį per dvejus metus pravesta 1287 val. konsultacijų 1-10 klasių įvairių mokomųjų dalykų konsultacijų. Konsultacijose iš viso dalyvavo 217 mokinių. Papildomai įsteigta specialiojo pedagogo 0,25 etato ir logopedo 0,25 etato, mokytojo padėjėjo 0,75 etato. Nuo 36,6 proc. iki 48 proc. padidėjo pamokų, per kurias mokiniai gauna pagalbą, dalis. Įsigyti 3 65 colių interaktyvūs ekranai, 2 mobilieji stovai, 12 interaktyviųjų kubų su 8 davikliais . Atlikta veikla davė ir tam tikrų kokybinių rodiklių. Geriau negu savivaldybės vidurkis išlaikyti lietuvių kalbos ir literatūros, anglų kalbos ir matematikos VBE. Didesnis negu rajone lietuvių kalbos ir literatūros PUPP balų vidurkis. Visų mokomųjų dalykų bent 5 mokiniai bent vieno mokomojo dalyko pasiekė aukštesnį lygmenį. Įgyvendinant antrąjį uždavinį įgyvendinti kolegialaus mokymosi principą, skleisti gerąją patirtį, vyko 2 dienų 12 akademinių valandų seminaras „Sisteminga kasdieninė ir etapinė refleksija“, kuriame dalyvavo 35 pedagogai. Vyko seminaras „Skaitmeninė kompetencija ir skaitmeniniai žaidimai ugdymo procese“. Jame dalyvavo 30 pedagogų. Sausio mėn. vyko konferencija su bendradarbiaujančiomis mokyklomis „Gera mokykla – gera pamoka“. Šioje konferencijoje dalyvavo 60 pedagogų iš Šiaulėnų Marcelino Šikšnio, Grinkiškio Jono Poderio ir Sidabravo gimnazijų. Konferencijos metu mokytojai pristatė savo sėkmės pavyzdžius, pasidalino patirtimi.**Metiniai pažangumo rezultatai.** Mokslo metų pabaigoje 1–12 klasėse mokėsi 217 mokinių: gimnazijoje 195 mokinių, Šaukoto skyriuje – 22. Mokslo metus patenkinamais įvertinimais gimnazijoje baigė 93,85 % mokinių (praėjusiais mokslo metais 97,1%), Šaukoto skyriuje 100% (praėjusiais mokslo metais 97%). Dvylikai mokinių skirti papildomi vasaros darbai: po vieną mokinį 3, IIg ir IIIg klasėse, po du mokinius 2, 7 ir I g klasėse, trims mokiniams 8 klasėje. 1–4 klasėse mokėsi 60 mokinių: gimnazijoje 53 mokiniai, Šaukoto skyriuje – 7. Mokslo metus gimnazijoje aukštesniuoju lygiu baigė 9,4% (praėjusiais mokslo metais 9,1 %), pagrindiniu lygiu 30,2% (41,8%), patenkinamu lygiu 54,7% (47,3%), nepatenkinamu lygiu – 5,7% (1,8%) mokinių. Sumažėjo pagrindiniu lygiu, bet padidėjo aukštesniuoju lygiu ir nepatenkinamu lygiu besimokančių mokinių skaičius. Gimnazijoje 5–8 ir I–II g klasėse mokėsi 119 mokinių. Mokslo metus 10–9 balais baigė 2,53 % mokinių (praėjusiais mokslo metais 3,1%), 10–6 balais –36,98% (40,3%), 10–4 balais – 53,78% (52,7%) mokinių. Nepatenkinamą įvertinimą turėjo 6,71% (3,9%) mokinių. Taigi, sumažėjo aukštesniuoju ir pagrindiniu lygiu besimokančių mokinių skaičius, taip pat žymiai padidėjo nepatenkinamu lygiu besimokančių mokinių skaičius. III–IV g klasėse mokslo metų pabaigoje mokėsi 23 (praėjusiais mokslo metais 27) mokiniai. Mokslo metus 10–9 balais baigusių mokinių nebuvo (praėjusiais mokslo metais taip pat nebuvo), 10–6 balais – 34,78% (29,6%), 10–4 balais – 60,87% (70,4 %), Nepatenkinamų lygiu baigė 4,35%. Taigi, pagrindiniu lygiu besimokančių mokinių skaičius padidėjo 5,18 %.Lankomumas gimnazijoje. Praleista 8291 pamoka, vienam mokiniui tenka 42,52 pamokos. Lyginant su 2019–2020 mokslo metais, praleistų pamokų skaičius sumažėjo (2019–2020 m. m. vienam mokiniui teko 60,40 pamokos, 2018-2019 m. m. - 61,47, 2017–2018 m. m. 74,45 pamokos). Padidėjo praleistų be pateisinamos priežasties pamokų skaičius – 12,23 (7,52; 4,07; 7,58) pamokos vienam mokiniui. Praleistų dėl ligos pamokų vienam mokiniui skaičius sumažėjo – 24,27 (47,32; 45,72; 58,78;), žymiai padidėjo dėl kitų priežasčių pateisintų pamokų skaičius– 17,77 (5,56; 9,46; 8,09). Gimnazijoje lankomumas kontroliuojamas pagal galiojančią pamokų lankomumo apskaitos, kontrolės ir gimnazijos nelankymo prevencijos tvarką. Rezultatai, lyginant su praėjusiais mokslo metais pagerėjo, tačiau praleistų pamokų yra labai daug: kai kurie mokiniai labai dažnai serga dėl įgimtų sutrikimų ir ligų, patirtų traumų, daug sergama prasidėjus pandemijai, gripo sezonui. Didėjo nepateisintų pamokų skaičius**Brandos egzaminų rezultatai.** Brandos egzaminus laikė 8 abiturientai. Abiturientai laikė 28 valstybinius šešių mokomųjų dalykų egzaminus, išlaikė visus egzaminus 100% (2020 m. - 81,63%, 2019 m. – 93,33%; 2018 m. – 96,8%; 2017 m. – 100%; 2016 m. – 100%). Išlaikytų VBE balų vidurkis 45,57 (2020 m. - 45,4; 2019 m. – 45,8; 2018 m. – 44,85; 2017 m. – 49,07; 2016 m.– 47,55; 2015 m. – 48,41). Mokyklinį lietuvių kalbos egzaminą laikė 2 abiturientai (2020 m. – 3 mokiniai, išlaikė 100%; 2019 m. – 100%; 2018 m. – 100%; 2017 m. 9 abiturientai – 89%, po pakartotinės sesijos – 100%; 2016 m. – 100%; 2015 m. – 100%), mokyklinį technologijų egzaminą laikė ir jį išlaikė 2 abiturientai. Brandos atestatus gavo 8 abiturientai.Visi abiturientai laikė nuo vieno iki penkių valstybinių egzaminų, vidutiniškai pasirinkta laikyti po 3,53 egzamino (palyginimui 2020 m. – 3,27; 2019 m. – 3,46; 2018 m. – 3,7; 2017 m. – 3,23; 2016 m. – 3,45; 2015 m. – 3,33; 2014 m. – 3,19; 2013 m. – 3,0).Aukštesniuoju lygiu (86 ir daugiau balų) anglų kalbos egzaminą išlaikė vienas mokinys. Viena mokinė iš anglų kalbos (100) ir matematikos (86) ir vienas mokinys. Tai sudaro 3,57% nuo visų laikytų VBE (2020 m. – 6,12%; 2019 m. – 2,22%; 2018 m. – 3,17%; 2017 m. – 11,27%; 2016 m. – 10,5%; 2015 m. – 10,34%; 2014 m. – 7,84%; 2013 m. – 4,76%). Pagrindiniu lygiu išlaikyta 50% (2020 m. – 46,94%; 2019 m. – 62,22%; 2018 m. – 57,14% 2017 m. – 49,3%; 2016 m. – 50%; 2015 m. – 48,28%; 2014 m. – 47,06%) egzaminų, patenkinamu – 46,43 (2020 m. - 26,53%; 2019 m. – 28,89%; 2018 m. – 36,5%; 2017 m. – 39,4%; 2016 m. – 39,5%; 2015 m. – 41,38%; 2014 m. – 45,10%) egzaminų. Geriausiai išlaikyti egzaminai: anglų kalbos (balų vidurkis – 61,2; (2020 m. - 73,00; 2019 m. – 57,38; 2018 m. – 71,42), biologijos – 49,83 (2020 m. – 40,75). Vėl padidėjo lietuvių kalbos ir literatūros egzamino balų vidurkis – 47,14 (2020 m. - 43,27; 2019 m. – 50, 89; 2018 m. – 46,08). Abiturientai laikė daugiau valstybinių egzaminų – vidurkis 3,53 (2020 m. - 3,27; 2019 m. – 3,46; 2018 m. – 3,7), ir išlaikytų VBE balų vidurkis truputį aukštesnis nei pernai – 45,57 (2020 m. - 45,4; 2019 m. – 45,8; 2018 m. – 44,85; 2017 m. – 49,07; 2016 m. – 47,55; 2015 m. – 48,41; 2014 m. – 46,75; 2013 m. 44,59). Aukščiausias egzaminų įvertinimas – 87 balai (palyginimui 2020 m. du po 100 balų; 2019 m. 92; 2018 m. – 89 balai; 2017 m. – 100 balų; 2016 m. – 99 balai; 2015 m. – 100; 2014 m. – 100; 2013 m.– 89 balai). VBE geriausiai išlaikiusio abituriento vidurkis yra mažesnis nei ankstesniais metais - 73,25 (2020 m. - 83,75 ; 2019 m. – 75,8; 2018 m. – 73,8; 2017 m. – 79,25; 2016 m. – 74; 2015 m. – 91,33; 2014 m. – 79,5; 2013 m. – 68). Matematikos VBE rezultatų vidurkis – 32,17, mažesnis nei 2020 metais, tačiau išlaikė visi abiturientai (2020 m. - 61,6, bet 61,5% neišlaikė; 2019 m. – 37,71; 2018 m. – 38,56; 2017 m. – 43,32; 2016 m. – 40,6; 2015 m. – 42,23; 2014 m. – 42,83), Brandos egzaminų rezultatai aptarti dalykų metodinėse grupėse.Siekiant sudaryti sąlygas kiekvienam mokiniui pasiekti bendrojoje programoje numatytą patenkinamą lygį, išlyginti spragas ir patirti sėkmę, mokiniai buvo dalijami į grupes: per vieną lietuvių kalbos pamoką 6, 7, 8, Ig, IIg klasėse; per vieną matematikos pamoką 6, 7, 8, Ig, IIg klasėse. Pagilinti žinias mokiniai galėjo lankydami dalykų modulius: lietuvių kalbos Ig klasėje; matematikos Ig ir IIg klasėse ; biologijos, istorijos ir geografijos IIg klasėje. Vidurinio ugdymo programoje pagilinti žinias mokiniai galėjo lankydami modulius IIIg klasėje matematikos „Logikos įvadas“, IVg klasėje lietuvių kalbos ir literatūros „Pasirengimas rašiniui“.**PUPP rezultatai.** PUPP dalyvavo 20 mokinių. Lietuvių kalbos ir literatūros rezultato procentais vidurkis yra 57,6, matematikos – 44,6. Jis tikrai yra neaukštas ir galimybių pagerinti rezultatus yra daug. Gerai, kad už lietuvių kalbos ir literatūros PUPP žemiausias balas yra 4, matematikos 3 mokinių darbai įvertinti tik 3 balais. 2021 m. lietuvių kalbos ir literatūros žemiausias įvertinimas taip pat buvo 4 balai, matematikos net 6 mokinių darbai įvertinti 2 arba 3 balais.Pagal veiklos sritis per lietuvių kalbos ir literatūros PUPP geriausiai sekėsi kalbėjimas. Mokyklos rezultatų procentais vidurkis 79,5. Silpniausiai sekėsi teksto kūrimas (vidurkis 79,5 balo). Matematikos geriausiai sekėsi statistika ir tikimybių teorija. Mokyklos rezultatų procentais vidurkis 73,8. Silpniausiai sekėsi reiškiniai, lygtys, nelygybės, sistemos. Sąryšiai ir funkcijos. Mokyklos rezultatų procentais vidurkis 35,4.**NMPP.** Matematikos NMPP 4 klasėje laikė 15, 6 klasėje 18, 8 klasėje 17 mokinių. Rezultato procentais vidurkis 4 klasėje 64,8, 6 klasėje – 47,8, 8 klasėje – 43,8. Pagal veiklos sritį: 4 klasėje rezultatų procentais vidurkis didžiausias reiškinių, lygčių, nelygybės – 75,6, mažiausias geometrijos, matų ir matavimų 48,0, 6 klasėje didžiausias – statistikos 75,0, mažiausias – skaičių ir skaičiavimų 39,1, 8 klasėje didžiausias – stochastikos 58,8, mažiausias – problemų sprendimo 33,1. Pagal kognityvinių gebėjimų grupę 4 klasėje geriausias mokyklos rezultatų procentais vidurkis yra žinių ir supratimo – 74,5, 6 klasėje – taikymų 70,5, 8 klasėje – žinių ir supratimo 51,8. Žemiausias rezultatų procentais vidurkis 4 klasėje taikymo – 57,7, 6 klasėje aukštesniųjų mąstymo gebėjimų – 35,4, 8 klasėje aukštesniųjų mąstymo gebėjimų – 26,5.Skaitymo NMPP 4 klasėje laikė 14, 6 klasėje 15, 8 klasėje 17 mokinių. Rezultato procentais vidurkis 4 klasėje 71,7, 6 klasėje – 70,2, 8 klasėje – 68,6. Pagal teksto suvokimo aspektą: 4 klasėje rezultatų procentais vidurkis didžiausias teksto kalbinės raiškos elementų suvokimas 84,5, mažiausias veikėjų ir (arba) objektų išskyrimas ir aptarimas 60,9, 6 klasėje didžiausias – teksto visuma ir detalės 76,4, mažiausias – nuomonės/požiūriai 60,0, 8 klasėje didžiausias – veikėjų charakterių supratimas 85,6, mažiausias – teksto esmės supratimas 45,6. Pagal kognityvinių gebėjimų grupę 4 klasėje geriausias mokyklos rezultatų procentais vidurkis yra žinių ir supratimo – 83,7, 6 klasėje – tiesioginės informacijos radimo 82,3, 8 klasėje – supratimo ir žinių taikymo 73,4. Žemiausias rezultatų procentais vidurkis 4 klasėje aukštesniųjų mąstymo gebėjimų – 62,7, 6 klasėje teksto turinio, kalbos ir teksto elementų vertinimas – 60,0, 8 klasėje aukštesniųjų mąstymo gebėjimų – 65,5.8 klasėje silpniausiai sekėsi laikyti socialinių mokslų NMPP. Jų rezultato procentais vidurkis yra 37,3.Prevencinė veikla. Gimnazija dalyvavo socialinio emocinio ugdymo programoje Lions Quest „Laikas kartu“. 1–4 klasių mokiniams mokytojos vedė specialias klasių valandėles programos įgyvendinimui. Tiek mokiniams, tiek pedagogėms programos turinys patiko, todėl nutarta šią programą tęsti. Į visų klasių atskirų dalykų programų turinį ir klasių valandėles buvo integruota Alkoholio, tabako ir kitų psichiką veikiančių medžiagų vartojimo prevencijos programa. Sėkmingai buvo įgyvendinta prevencinė programa „Gyvai“ šeštoje klasėje. Gimnazijoje vyko „Veiksmo savaitė be patyčių“ renginiai. Paminėta tolerancijos diena, gimnazija tapo Tolerancijos miestu. Minint antikorupcijos dieną, gimnazijoje viešėjo Policijos departamento prie LRVRM imuniteto valdybos Šiaulių skyriaus tyrėjos Vita Mickūnienė ir Aida Bučinskienė. Gimnazistams suorganizuotas protmūšis „AIDS – verta žinoti“. Pirmų–ketvirtų klasių mokiniai susitiko su priešgaisrinės gelbėjimo tarnybos vyr. inspektoriumi Donatu Stakvilevičiumi. Gimnazija organizavo Šiaulių regiono bendrojo ugdymo mokyklų 2-4 klasių mokinių lankstinuko konkursą „Būk saugus, saugok kitus“. 1-4 klasių mokiniai pramogavo, dalyvavo edukacinėse veiklose ir savo įgūdžius tobulino vasaros poilsio stovykloje „Saulutė“. Gimnazijoje ne pirmus metus stengiamasi stiprinti lietuvių kultūrinės tapatybės pajautą, populiarinti tradicinį šokį mokyklinio amžiaus vaikų tarpe. Gimnazijoje veikia šokių būrelis „Dūkymėlis“. Nemažas dėmesys buvo skirtas etnokultūriniam ugdymui. Gimnazijoje vyko ikimokyklinio ir priešmokyklinio ugdymo grupių organizuotas Adventinis rytmetys. Būrelio „Kito link“ nariai kūrė ir gamino angelus. 1-4 klasių mokiniai dalyvavo tarptautiniame piešinių konkurse „Skaičiuočių pynė 2021“. Gimnazijos bendruomenė dalyvavo akcijoje „Visa Lietuva šoka“, skirtoje Baltų vienybės dienai paminėti. Pradinukai įgyvendino projektą „Tautosakos skrynią pravėrus“, kūrė pasakas be galo, jas iliustravo. Jau ne pirmi metai gimnazija organizuoja regioninę pradinių klasių mokinių istorinę – pažintinę konferenciją „Mano krašto praeitis byloja...“. Gimnazistai dalyvavo Radviliškio viešosios bibliotekos išleistos knygos „Paslaptingi senovės bylojimai. Radviliškio krašto legendos ir padavimai“ pristatyme, skirtame Europos paveldo dienai, kuris vyko ant Šiaulės kalno. Savo kraštui pažinti organizuotos išvykos į Kaunetiškį, laipynių parką, bityną, į Diktariškio ir Šiaulėnų dvarus, apžvalgos bokštą, Kleboniškių etnografinį muziejų ir kt.Be dėmesio nepaliktas mokinių pilietiškumo ugdymas. Vyresnieji gimnazistai buvo pakviesti į istorijos ir pilietiškumo pamoką, tremčių į Sibirą 80 – mečiui paminėti, Puiki pilietiškumo pamoka – renginys, skirtas LR Konstitucijai paminėti. Jo metu buvo skaitoma LR Konstitucija, mokiniai pristatė savo sukurtą filmuotą medžiagą „Kuo svarbi tau spalio 25 d.?“. Gimnazija minėjo ir Lietuvos valstybės atkūrimo dieną: dalyvavo viktorinoje, vyko į iškilmingą minėjimą Minaičių kaime. Laisvės gynėjų dienai paminėti 5-12 klasių mokiniai sukūrė ZOOM koliažą, o Lietuvos Nepriklausomybės dienai – virtualią knygą, į kurią sutalpino nuotraukas iš savo šeimos, giminaičių albumų. Nuotraukose - Lietuvos kariuomenės kariai, tremtiniai, pradžios mokyklos mokiniai ir kitokie istoriniai įvykiai.Gimnazijoje vyko nemažai renginių, skirtų Lietuvių kalbos dienai paminėti. Ikimokyklinės grupės vaikai dalyvavo projekte „Aš, išmokęs daug raidelių, sudėliosiu daug žodelių“. Pradinukai dalyvavo Lietuvos Nacionalinės Martyno Mažvydo bibliotekos organizuotame dioramų kūrimo konkurse. Aplankyta Vilniaus knygų mugė, kurios metu vyko įvairios kūrybinės dirbtuvės, knygų pristatymai, diskusijos ir interviu su knygų autoriais. Metų knygos – 2021 rinkimuose. Pradinių klasių mokiniai dalyvavo skaitymo skatinimo projekte „Skaitau ir džiaugiuosi“. Pirmąjį etapą užbaigė renginys „Nudžiugink perskaityta knyga!" Pristatytos Metų knygos rinkimuose dalyvaujančios vaikų literatūros knygos. Dalyvauta Šiaulių apskrities Povilo Višinskio viešosios bibliotekos organizuotame virtualiame projekte „Knygvežiukas veža“, skirtame skaitymo skatinimui. Vykdytas projektas „Šiaulių krašto knygnešiai“. Pasaulinės vaikų gynimo dienos proga gimnazijos piligrimų grupė dalyvavo Šiaulių vyskupo organizuotame piligriminiame žygyje „Šiaulių katedra - Kryžių kalnas“. Mokiniai prisijungė prie visuotinės pilietinės akcijos „Atmintis gyva, nes liudija“, vykdė akciją „Apleistas kapas“. Projekto „Iš širdies į širdį“ dalyvių pagamintos atvirutės, sveikinimai, iškepti pyragai pradžiugino Kalėdų belaukiančius Šeduvos globos namų Polekėlės padalinio gyventojus.Gimnazija pasinaudojo Kultūros paso suteikta galimybe ir dalyvavo susitikime su vaikiškų knygų rašytoju – iliustratoriumi Dainiumi Šukiu. Vykdė edukaciją „Kuriame pasaką“. Taip pat dalyvavo edukaciniuose užsiėmimuose „3 D rašiklis – kūrybiškiems moksleiviams“, LEGO kūrybinė laboratorija: Išmanusis OZOBOT miestas.Dalyvavimas projektuose: ESF lėšomis finansuojamame projekte „Jaunimo informavimas ir švietimas, siekiant paskatinti juos aktyviau dalyvauti viešojo valdymo procesuose“ (Nr. 10.1.2-ESFA-K-917-01-0024), kurio metu vyko mokymai vyresnių klasių (8-12) moksleiviams „Aktyvus jaunimas“, kuriuos vedė psichologė Lina Straukė. Mokymų tikslas – paskatinti jaunimą būti aktyviais, pilietiškais savo bendruomenės nariais, suvokiančiais savo vertybes, atsakomybę už savo elgesį ir ateitį; respublikiniame ikimokyklinio ugdymo įstaigų prevenciniame projekte „Žaidimai moko“. Projekto tikslas – specialiųjų užduočių ir žaidimų pagalba lavinti šešiamečių erdvės, regimąjį suvokimą, vizualinius procesus; tikslinti ir tobulinti smulkiuosius judesius, aplinkos apsaugos švietimo projekte „Vanduo – gyvybės ir dvasingumo šaltinis“. Siekdama išsiaiškinti, kaip vystosi 15–16 metų paauglių gebėjimai kelti savo ateities tikslus, juos derinti su savo pasiekimais ir su greitai besikeičiančiomis, kontrastingomis socialinės ir ekonominės aplinkos sąlygomis, gimnazija dalyvauja tęstiniame moksliniame tyrime „Tikslų laboratorija“. Šiuo tyrimu siekiama įvertinti, kiek gebėjimai formuluoti, vertinti ir koreguoti savo tikslus gali padėti jaunam žmogui įveikti socialinius-ekonominius apribojimus, realizuoti savo galimybes. Į visų mokomųjų dalykų ugdymo programas buvo integruotos Ugdymo karjerai programos temos, kurios atsispindėjo pedagogų ilgalaikiuose planuose. Daug dėmesio gimnazija skyrė sporto ir sveikatingumo renginių organizavimui: vyko varžybos, šventės, akcijos. Solidarumo bėgimu paminėta diena be automobilio. Karantinas sutrukdė vykti didesnėms varžyboms ir renginiams, tad gimnazijoje organizuotos tarpklasinės futbolo, krepšinio, tinklinio, kvadrato varžybos, „Drąsūs, stiprūs, vikrūs“, kroso varžybos. Mokiniai dalyvavo visuomeninės organizacijos „Gelbėkit vaikus“ organizuotame solidarumo bėgime, o surinktos lėšos buvo skirtos paremti Lietuvos dienos centrus ir Zambijos vaikus. Antros klasės mokiniai mokėsi plaukti Radviliškio arenos baseine. Pradinių klasių mokiniai dalyvavo Olimpinio mėnesio projekte.Gimnazija dalyvavo daugumoje rajone organizuotų olimpiadų ir konkursų. Pirmosios vietos laimėtos dvejuose olimpiadose: istorijos ir biologijos (keturios I vietos); užimtos keturios antrosios vietos – lietuvių kalbos, anglų kalbos, chemijos ir biologijos olimpiadose, viena trečia vieta užimta lietuvių kalbos olimpiadoje.Trys prizinės vietos (dvi I ir viena III vieta) laimėtos rajono mokinių rašinių konkurse „Žodis knygai“. Mokiniai sėkmingai dalyvavo tarptautiniame matematikos konkurse „Kengūra 2021“, tarptautiniame edukaciniame konkurse „Olympis 2021“, tarptautiniame Kings konkurse ir kituose.Meniniai kolektyvai dalyvavo gimnazijos ir miestelio organizuotuose renginiuose. Kaip ir kiekvienais metais gimnazijoje vykdytas projektas-konkursas „Šauniausių mokinių grupė“. Jis skatino mokinius siekti geresnių pažangumo ir lankomumo rezultatų, aktyviai dalyvauti popamokinėje veikloje. Gimnazijos veiklos kokybės įsivertinimui 2021–2022 m. m. buvo pasirinkta trečioji sritis „Ugdymo(si) aplinkos“. Tema 3.1. Įgalinanti mokytis fizinė aplinka. Rodikliai 3.1.1. Įranga ir priemonės, 3.1.2. Pastatas ir jo aplinka. Trečioji sritis „Ugdymosi aplinkos“. Tema 3.2. Mokymasis be sienų. Rodiklis 3.2.2. Mokymasis virtualioje aplinkoje.Išvados. Gimnazijoje pagal galimybes atnaujinama įrangą ir priemones, kad būtų garantuota ugdymo(si) kokybė ir šiuolaikiškumas. Pamokos, kuriose mokytojai tikslingai naudoja virtualias aplinkas, padeda mokiniams geriau mokytis, informacinių technologijų taikymas pamokose padeda mokiniams gilinti dalyko žinias, tyrinėti, eksperimentuoti. Gimnazijos bendruomenė stengiasi, kad mokykla būtų jauki, saugi, tvarkinga jos aplinka. Didesnė dalis mokytojų tobulina informacinių technologijų taikymo mokymui(si) būdus.Ne visi gimnazijos mokytojai panaudoja turimą įrangą ir priemones ugdymo(si) tikslams pasiekti. Reikėtų maksimaliai jas išnaudoti. Gimnazijoje reikia kurti patogią, sveiką ir palankią aplinką mokytis. Mokiniai gimnazijoje pasigenda šiuolaikiškų zonų aktyviam ir pasyviam poilsiui, bendravimui. Gimnazijos mokytojai turėtų vesti daugiau ir įvairesnių pamokų kitose aplinkose ar pačios gimnazijos teritorijoje. Mokytojai neišnaudoja mokyklos teritorijos tyrinėjimams/eksperimentams lauke.Rekomendacijos veiklos tobulinimui. Metodinėse grupėse numatyti galimybes ir būdus, kurie įgalintų mokytojus pamokose naudoti turimą įrangą ir priemones, kurti patogią, sveiką ir palankią aplinką mokymui(si) ir poilsiui. Dalykų mokytojai turėtų aktyviau bendradarbiauti ruošdamiesi pamokoms, gerąją kolegų patirtį taikyti organizuojant mokymą(si), kad jis būtų kuo įvairesnis, paremtas naujų aktyvių mokymosi formų taikymu. . |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parašyti projekto „Kokybės krepšelis“ vykdymo ataskaitą. | Išanalizuoti gimnazijos 2,5 metų veiklą pagal visus įsivertinimo kriterijus. Aiškiai išskirti kiekybinius ir kokybinius veiklos rodiklius. | Bent dviejose įsivertinimo veiklos srityse turi būti nustatytas pagerėjimas. Ataskaitai turi būti pritarta Nacionalinėje švietimo agentūroje. | Projekto „Kokybės krepšelis“ ataskaita parašyta. Jai pritarta Nacionalinėje švietimo agentūroje. Atliekant gimnazijos veiklos kokybės įsivertinimo ataskaitą nustatyta, kad rodiklis „Ugdymo(si) organizavimas“ projekto įgyvendinimo metu pagerėjo nuo 2 iki 3 balų, o rodiklis „Nuolatinis profesinis tobulėjimas“ pagerėjo nuo 3 iki 4 balų. |
| 1.2. Įrengti gamtos mokslų laboratoriją. | Kelti gamtamokslinio ugdymo kokybę gimnazijoje ir šios srities mokinių pasiekimus, sudaryti sąlygas mokiniams atlikti biologijos, chemijos ir fizikos eksperimentus, bandymus ir tyrimus, skatinti mokinius domėtis gamtos mokslais, stiprinti praktinius stebėjimo, tyrinėjimo, eksperimentavimo įgūdžius. | Laboratorija paruošta darbui | Laboratorija paruošta darbui. Nemaža dalis iš skirtų lėšų panaudota eksperimentų ir bandymų medžiagoms ir priemonėms įsigyti. |
| 1.3. Parengti 2022-2024 m. mokyklos strateginį planą. | Inicijuoti planavimo procesą, suformuluoti mokyklos vystymosi tikslus, numatyti strateginio plano įgyvendinimo etapus, administravimą ir kontrolę. | Parengtas 2022-2024 metų strateginis planas, numatyti tikslai ir įgyvendinimo etapai. | Parengtas 2022-2024 metų strateginis planas, numatyti tikslai ir įgyvendinimo etapai.  |
| 1.4. Tobulinti pradinių klasių ir specialiųjų ugdymosi poreikių turinčių mokinių individualios pažangos stebėjimo sistemą. | Laiku pastebėti mokinių mokymosi sunkumus ir gebėjimus, suteikti pagalbą, numatyti priemones mokinio individualiai pažangai gerinti. | Pakoreguotas individualios pažangos stebėjimo tvarkos aprašas ir individualios mokinio pažangos stebėjimo formos. Metodinėje grupėje organizuoti individualios mokinio pažangos stebėjimo aptarimus. | Pakoreguotas individualios pažangos stebėjimo tvarkos aprašas, individualios mokinio pažangos stebėjimo formos. Metodinėje grupėje aptarti individualios mokinio pažangos stebėjimo rezultatai. |
| 1.5. Pagrindinio ugdymo pasiekimų patikrinimo bent pagrindinį mokymosi pasiekimų lygį pasiekusių mokinių dalies (proc.) (lietuvių k., matematika) rezultatų padidėjimas. | Padidėja PUPP bent pagrindinį mokymosi pasiekimų lygį pasiekusių mokinių dalies (proc.) (lietuvių k., matematika) rezultatai. | PUPP bent pagrindinį mokymosi pasiekimų lygį pasiekusių mokinių dalies rezultatai padidėja: lietuvių k. – 5 proc., matematika – 5 proc. | 2019 m. iš 21 laikiusio lietuvių k. PUPP bent pagrindinį mokymosi lygį pasiekė 9 (43 proc.), 2022 m. iš 21 dešimtoko lietuvių kalbos pagrindinį mokymosi lygį pasiekė 10 dešimtokų (48 proc.)2019 m. iš 21 laikiusio matematikos PUPP bent pagrindinį mokymosi lygį pasiekė 5 (24 proc.), 2022 m. iš 21 dešimtoko pagrindinį mokymosi lygį pasiekė 6 (29 proc.).  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. ------------- | ------------- |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Suremontuoti 6 mokomųjų dalykų kabinetai, pakeistos durys, grindų danga, šviestuvai, atnaujinti baldai. | Pagerėjo apšvietimas, patalpų estetinis vaizdas, mokykla tapo šiuolaikiškesnė, pagerėjo darbo sąlygos mokiniams ir pedagogams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Vadovavimo žmonėms (gebėjimas motyvuoti, įkvėpti; gebėjimas ugdyti žmones, atskleisti jų potencialą, teikti paramą. |
| 6.2. Švietimo įstaigos partnerystės ir bendradarbiavimo (remti iniciatyvas, prisidėti prie švietimo sistemos tobulinimo). |

Direktorius \_\_\_\_\_\_\_\_\_\_ Vytautas Jarašiūnas 2023-01-20

(švietimo įstaigos vadovo pareigos) (parašas) (vardas ir pavardė) (data)